KYK VIDEO: Solidariteit Beweging se Toekomsberaad in Oktober - Solidariteit WêreldSolidariteit Wêreld
Tuis › Nuuskantoor › KYK VIDEO: Solidariteit Beweging se Toekomsberaad in Oktober
KYK VIDEO: Solidariteit Beweging se Toekomsberaad in Oktober
Die Solidariteit Beweging, waaronder Solidariteit, AfriForum, Solidariteit Helpende Hand en die FAK, se volgende Toekomsberaad gaan op 10 Oktober 2019 plaasvind.
Hierdie Toekomsberaad volg op die eerste een wat in 2015 gehou is, waarby planne vir 2020 beraam en aangekondig is. Die doelwitte wat in 2015 gestel is, is egter reeds voor die einde van hierdie vyfjaartermyn bereik en verdere toekomsplanne is nou van wesenlike belang.
Volgens Francois Redelinghuys, kommunikasiebestuurder van die Beweging, heers daar groot kommer en onsekerheid onder die lede van die talle instellings in die Beweging oor die snelle agteruitgang van die staat, grootskaalse korrupsie, die sukkelende ekonomie, en watter vooruitsigte daar nog hier in Suid-Afrika is.
“Dit is egter verblydend dat die Solidariteit Beweging in die afgelope vier jaar aanhou groei het tot ’n kragtige Beweging vir en vanuit die gemeenskap. Ten spyte van die staat se vele tekortkominge en mislukkings bou die Beweging aan alternatiewe en omvattende oplossings wat onder meer opleiding, werk, burgerregte, veiligheid, en taal en kultuurerfenis insluit om sodoende blywend vry, veilig en voorspoedig hier te kan voortleef,” het Redelinghuys gesê.
“Die Beweging gaan dus voort met hierdie bouwerk en gaan by hierdie Toekomsberaad groot en versnelde planne vir die toekoms bekend maak,” het Redelinghuys gesê.
Kyk gerus na die volledige video: